Diari Oficial de la Generalitat Valenciana


Sumari del DOGV 9562, del 27-03-2023 (2023/3160)

RESOLUCIÓ de 22 de març de 2023, de la Direcció General de Centres Docents, per la qual s'autoritza la impartició de la modalitat general de batxillerat en centres docents sostinguts amb fons públics a partir del curs 2023-2024.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9562

Data del DOGV
:   27-03-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/3160


Data del document
:   22-03-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 22 de març de 2023, de la Direcció General de Centres Docents, per la qual s'autoritza la impartició de la modalitat general de batxillerat en centres docents sostinguts amb fons públics a partir del curs 2023-2024. [2023/3160]  
Antecedents de fet  
Amb la finalitat que l'etapa de Batxillerat proporcione formació, maduresa intel·lectual i humana, coneixements, destreses i actituds que permeten desenvolupar funcions socials i incorporar-se a la vida activa responsablement, competències per al futur formatiu i professional i capacitats per a l'accés a la formació superior, la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'Educació (LOMLOE), estableix que les administracions públiques promouran un increment progressiu de l'oferta de places públiques en aquest ensenyament en les seues modalitats i vies.  
  
Fonaments de dret  
La Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'Educació (LOMLOE), té la finalitat d'establir un ordenament legal renovat que augmente les oportunitats educatives i formatives de tota la població, que contribuïsca a la millora dels resultats educatius de l'alumnat i satisfaça la demanda generalitzada en la nostra societat d'una educació de qualitat per a totes les persones.  
D'acord amb el calendari d'implantació de la LOMLOE, s'estableix que, per al curs 2023-2024, s'implantarà el nou currículum, l'organització, els objectius i els programes per a primer del batxillerat general i per al curs 2024-2025 s'implantarà per a segon.  
  
Per tant, i en virtut de les competències conferides per l'article 84 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, que assumeix les competències referides en l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Autoritzar els centres que es relacionen a l'annex únic de la present resolució la modalitat general de batxillerat a partir del curs 2023-2024, d'acord amb la següent seqüència cronològica:  
a) Durant el curs 2023-2024 s'oferirà només en el primer curs de batxillerat.  
b) Durant el curs 2024-2025 i següents la modalitat general serà plenament oferida.  
  
Segon  
La direcció territorial competent supervisarà que els centres docents, en ús de la seua autonomia d'organització i de gestió, organitzen l'efectiva impartició de l'ensenyament indicat d'acord amb les unitats d'escolarització que s'autoritzen a l'efecte en cada curs escolar.  
  
  
Tercer  
La present resolució s'ha d'inscriure en el Registre de centres docents no universitaris de la Comunitat Valenciana.  
  
Quart  
Aquesta resolució entra en vigor l'endemà de la publicació en el Diari Oficial de la Generalitat Valenciana. No obstant això, els efectes que se'n deriven s'entenen referits a l'inici dels processos d'escolarització del curs 2023-2024.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que no posa fi a la via administrativa, podrà ser objecte de recurs potestativament en reposició o bé es podrà plantejar directament un recurs contenciós administratiu, en el termini i davant dels òrgans que s'indiquen a continuació:  
a) El recurs de reposició s'ha d'interposar davant de la Secretaria Autonòmica d'Educació i Formació Professional, en el termini d'un mes des de l'endemà de la seua notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 22 de març de 2023.- El director general de Centres Docents: José Joaquín Carrión Candel.